परवेज़ अख्तर/सिवान:- जिले के सराय ओपी थाने के निजामपुर चंवर समीप एक स्कार्पियो चालक ने यात्री से लूटपाट की। घटना को अंजाम देने के बाद गाड़ी चालक गाड़ी लेकर फरार हो गया। घटना शनिवार की सुबह करीब पांच बजे की है। मामले में पीड़ित बसंतपुर थाना क्षेत्र के सिपार गांव निवासी रहमत साईं का पुत्र खूर मोहम्मद ने सराय ओपी में आवेदन देकर न्याय की गुहार लगाई है। मामले में बताया जाता है कि खूर मोहम्मद दुबाई से सिवान आए और जंक्शन के टैक्सी स्टैंड से एक भाड़े की स्कार्पियो से बसंतपुर जाने के लिए। इसके बाद गाड़ी में सवार होकर वह बसंतपुर के लिए निकल गए। इसी बीच भाड़े को लेकर चालक और इनके बीच विवाद हो गया इसी बीच निजामपुर के पास गाड़ी रोकर यात्री को उतार कर उसके पॉकेट से चार हजार रुपये छिनकर और एक कॉर्टन लेकर चंपत हो गया। मामले में पीड़ित के आवेदन पर पुलिस ने जांच शुरू कर दिया।